钦定古今图书集成/方舆汇编/边裔典/第078卷 > 明
## 钦定古今图书集成/方舆汇编/边裔典/第078卷 > 明

### 太祖洪武 年苏门答剌遣使入贡

按《广东通志》：“苏门答剌，古大食国也。洪武间，遣使奉
金叶表，贡马并方物。国名须文达那。”〈又〉按《大食疆域》，
在占城之西洋中，南接目连所居宾童龙国，东北接
雪山、葱岭，皆佛境也。西北与大秦相邻，为其统属。宋
初，与占城通贡，南唐遂达于宋。淳化四年，舶主蒲希
密得广州蕃长，寄书招谕，遂至南海。以老病不能诣
阙，乃以方物来献。其表有曰：“涉历龙王之宫，瞻望天
帝之境，兼遵圣化，以慰宿心。”今则虽届五羊之城，犹
赊双凤之阙，则是射利寓广。今色目蒲姓者，是其裔
也。后与宾童龙国使来朝，入贡路繇沙州，恐为西
人钞略，乃诏自今取海路由广州至京师，自是朝贡

苏黄门《龙川略志》。其后分部领为勿斯离、弼琶啰、勿
跋等国。苏门答剌则出龙涎香者也。布那姑儿则产
硫磺者也。又有层檀国，在南海旁城，距海二十里。熙
宁四年始入贡，顺风行百六十日，经勿巡古林、三佛
齐国乃至广州，多产香药，其风俗语音与大食同。苏
门答剌贡献方物：“马、犀牛、龙涎香、撒哈喇梭、绵布、宝
石、木香、丁香、降真香、沉速香、胡椒、苏木、锡、水晶、玛瑙、
番刀、番弓、石青、回回、青硫磺。使回，令于广东布政司
管待。”

洪武十六年，须文达那入贡。

按《明外史苏门答剌传》：“须文达那古，不知何国。十六
年，其国王殊旦麻勒兀达朌遣使俺八儿来朝，贡马
二匹，幼苾布十五匹，隔著布、入的力布各二匹，花满
直地二，番绵䌷直地二，兜罗绵二斤，撒剌八二个，幼
赖革著一个，撒哈喇一个，及蔷薇水、降香、沉香、速香
诸物。命赐王《大统历》、绮罗、宝钞，使臣袭衣。”或言须文
达那，即苏门答剌，洪武时所更。然其贡物与王之名
皆不同，无可考。

### 成祖永乐元年遣行人至苏门答剌国赐其酋文绮等物

按《明外史苏门答剌传》：“苏门答剌在满剌加之西，顺
风九昼夜可至。或言即汉条枝，唐波斯、大食二国地，
西洋要会也。成祖初，遣使以即位诏谕其国。永乐元
年，遣副使闻良辅、行人甯善赐其酋织金文绮、绒锦、
纱罗，招徕之。中官尹庆使瓜哇，便道复使其国。
永乐三年，酋长宰奴里阿必丁随中官尹庆朝贡，封
其王”为苏门答剌国王，给印及诰。

按《明外史苏门答剌传》：永乐三年，郑和下西洋，复有
赐。和未至，其酋宰奴里阿必丁已遣使随庆入朝，献
方物，诏封为苏门答剌国王，赐印诰、彩币、袭衣，遂比
年入贡，终成祖世不绝。而郑和凡三使其国。先是，其
王之父与邻国花面王战，中矢死，王子年幼，王妻号
于众曰：“孰能为我报仇者，我以为夫，与共国事。”有渔
翁闻之，率国人往击，馘其王而还，王妻遂与之合，称
为老王。既而王子年长，潜与部领谋杀老王而袭其
位。老王弟《苏斡剌》逃之山中，连年率众侵扰。

按《明会典》：“永乐三年，赐国王彩段袭衣。”

按《明一统志》，“前代无考。本朝永乐中，国王锁丹罕难
阿必镇遣其臣阿里来朝，并贡方物。自是修贡不绝。
其地田硗谷少，男女系布缦椎髻，系红布。酋长杀人，
取血浴身。其酋长人物修长，一日之间必三变色，或
黑或赤。每岁必杀十馀人，取自然血浴之，则四时不
生疾疹，故民皆畏服焉。”

按《瀛涯胜览》：“苏门答剌者，即古须文达那国。南连大
山，北距海，东亦连山，距阿鲁国，西距海山连二小国。
那孤儿黎伐是已，西洋之要会也。自满剌加西南行，
顺风九昼夜可至。先有村滨海曰答鲁蛮，舍舟十里
可至。国都无城郭，有大溪入海，朝夕潮汐，海口大涛，
舶至此往往没溺。旧为那孤儿国，被花面王侵伐，乃”
出战，败绩，中矢而死。子弱不能复仇，其妻忿而扬言
曰：“能复此仇者，我则夫之，与共国事。”有渔翁闻之，领
兵败花面王，杀之，国赖以安。王妻德之，于是改适渔
翁，国政听焉。永乐七年，王来贡，上嘉之。十年遣使入
其国，假子率部众弑王，即渔翁也。其弟曰苏斡剌，领
众奔棚于峭山，时复侵之，欲复其仇。永乐十一年，太
监郑和擒之送京，伏法。旧王子感激修贡。其地气候，
朝热如夏，暮凉如秋，瘴发于五六月间。风俗淳厚，言
语如媚。婚丧服用与满剌加国同，民居亦如之。番舶
往来，货亦充牣。市用金、锡钱。金钱曰“那底儿”，重五分。
交易多用锡。厥产硫磺，出岩穴山则不生草木，土石
焦黄。地隘宜稻，岁两稔。无大小麦。依山则种。椒园蔓
生如中国甜菜状，花黄子白。其实初青，老则红，半老
则采之，曝干，每百斤直白金一两。有芭蕉子、甘蔗、吉
柿、波罗蜜。有臭。叶曰“曙尔乌”，如中国鸡头菱状，长八
九寸，有刺，热则开瓣五六，臭如腐肉酥白十五片，甚
甘。有子可炒食。甘橘四时有绿橘，不酸，奈久不烂酸。
子白，俺拔如消梨，稍长香冽。去其皮可食。蔬有葱、蒜、
姜、芥、东瓜、西瓜。东瓜久留不败，西瓜绿皮红子，长二
三尺。黄牛多有乳酪。羊皆黑毛，雄鸡大者七八斤，易
煮，味美异常。蚕桑不省缫丝，但成锦。

按《广东通志》：“苏门答剌国，古大食也，一曰须文达那。
自满剌加顺风九昼夜程可至其西去一昼夜程，有
龙涎屿，独峙南巫里洋之中。每至春间，群龙交戏于
上，遗涎，则国人驾独木舟，采之以为香，一斤值其国
金钱一百九十二枚。淮中国铜钱九千文采之，或遇
风波，则人皆下海，一手附舟旁，一手挹水而得。至岸，
其龙涎初若脂胶，黑黄色，颇有鱼腥气。久则成大块，
或大鱼腹中刺出若斗大，亦觉鱼腥。焚之清香可爱。”
货于苏门答剌之市，官秤一两，用彼国金钱十二枚，
一斤则一百九十二枚也。《游宦纪闻》：“诸香中龙涎最贵重，广州市不下重五六十斤，乃番中禁榷之物，出
大食国，近海傍常有云气，出草山间，即知有龙睡其
下，土人更相守之，俟云气散，则知龙已去。往观必得
龙涎”，入香合和，乃收敛脑射清气，虽经数十年，香味
仍在。得其真者，和香焚之，则翠烟浮空，结而不散。或
言涎沫有三品，一曰汎水，二曰渗沙，三曰鱼食。汎水
则轻浮水面，善水者伺龙出没，随而取之。渗沙则凝
积多年，气味尽渗于沙中。鱼食则化粪散于沙碛。惟
汎水者可入香用。

永乐五年，苏门答剌入贡。

按《广东通志》：“永乐五年，嗣王销丹罕阿必镇遣使阿
里来朝，并贡方物。”

永乐十三年，中官郑和奉使苏门答剌，而苏斡剌以
颁赐不及邀击，和勒兵大破之，俘其人以归。苏门答
剌遣使入谢。

按《明外史苏门答剌传》：“永乐十三年，和复至其国，苏
斡剌以颁赐不及己，怒，统数万人邀击。和勒部卒及
国人御之，大破贼众，追至南渤利国，俘以归，其王遣
使入谢。”

按《广东通志》：“十年，复请封其子为王。初，太监郑和奉
使至苏门答剌，伪王苏斡剌方谋杀宰奴里阿必丁
以夺其位，且怨使臣赐不及己，领兵数万邀击官军。
和率众及其国兵与战，苏斡剌败走，追至南渤利国，
并其妻子，俘之以归。永乐十三年九月，献于行在，以
大逆不道伏诛，诸番震服。”

### 宣宗宣德元年苏门答剌遣使入贡

按，《明外史苏门答剌传》：“宣德元年，遣使入贺。”

宣德五年，遣使诣苏门答剌。

按《明外史苏门答剌传》：“宣德五年六月，帝以外蕃贡
使多不至，遣和及王景弘遍历诸国，颁诏曰：‘朕恭膺
天命，祗承太祖高皇帝、太宗文皇帝、仁宗昭皇帝大
统，君临万邦，体祖宗之至仁，普辑宁于庶类。已大赦
天下，纪元宣德。尔诸蕃国远处海外，未有闻知。兹遣
太监郑和、王景弘等赍诏往谕，其各敬天道，抚人民’”，
共享太平之福，凡历二十馀国，苏门答剌与焉。
宣德六年，定宴赐苏门答剌之制。

按《明会典》，“宣德六年，赐锦二段，纱罗各四匹，绢十三
匹；妃纻丝五匹，纱罗各四匹，绢六匹。进马回，赐彩缎
二十表里。”后照此例，正使赏彩缎五表里，纱罗各一
匹，折钞绢四匹，通事头目使臣妻等各赏有差。正贡
外，使臣人等，自进贡物，俱给价筵宴一次。使臣回，至
广东布政司管待一次。

宣德七年，苏门答剌遣使入贡。

按：《明外史苏门答剌传》：“宣德七年，遣使入贡者再，
宣德八年，遣使贡麒麟。”

按，《明外史苏门答剌传》：“宣德八年，贡麒麟。”

宣德九年，苏门答剌国王之弟哈利《之汉》来朝，卒于
京师，赐祭葬。

按《明外史苏门答剌传》：“宣德九年，王弟哈利之汉来
朝，卒于京。帝悯之，赠鸿胪少卿，赐诰有司治丧葬，置
守冢户。时景弘再使其国，王遣弟哈尼者罕随入朝。
宣德十年，国王以老不能治事，请封其子阿卜赛亦
的为国王。”

按《明外史苏门答剌传》：“宣德十年，国王遣弟哈尼者
罕入朝，至言王老不能治事，请传位于子。乃封其子
阿卜赛亦的为国王，自是贡使渐稀。”

### 宪宗成化二十二年苏门答剌人入贡有司验无勘合却还之

按《明外史苏门答剌传》：“成化二十二年，其使者至广
东，有司验无印信勘合，乃藏其表于库，却还其使，别
遣番人输贡物京师，稍有给赐，自后贡使不至。”

### 神宗万历 年苏门答剌国为其下所篡易国名曰哑齐

按《明外史苏门答剌传》：“万历间，国两易姓，其时为王
者人奴也。奴之主为国大臣，握兵柄。奴桀黠，主使牧
象，象肥，使监鱼税，日以大鱼奉其主。主大喜，俾给事
左右。一日，随主入朝，见王尊严若神，主鞠躬惟谨，出
谓主曰：‘主何恭之甚’？主曰：‘彼王也，焉敢抗曰：‘主苐不
欲王？尔欲之，主即王矣’。主诧叱退之。他日又进曰：‘王
左右侍卫，少主拥重兵出镇，必入辞，请以奴从主言，
有机事，乞屏左右，王必不疑。奴乘间刺杀之。奉主为
王，犹反掌耳’’。”主从之，奴果杀王，大呼曰：“王不道，吾杀
之，吾主即王矣。敢异议者，齿此刃！”众慑服不敢动。其
主遂篡位，任奴为心腹，委以兵柄。未几，奴复弑主而
代之。乃大为防卫，拓其宫，建六门，不得阑入，虽勋贵
不得带刀上殿。出乘象，象驾亭而帷其外，如是者百
馀，俾人莫测王所在。其国俗颇淳，出言柔媚。惟王好
杀，岁杀十馀人，取其血浴身，谓可除疾。贡物有宝石、
玛瑙、水晶石、青回回青、善马、犀牛、龙涎香、沉香、速香、
木香、降真香、刀弓、锡、锁服、胡椒、苏木、硫磺之属。货舶
至，贸易称平地本瘠，无麦，有禾，禾一岁二稔。四方商贾辐辏，华人往者，以地远价高，获利倍他国。其气候，
朝如夏，暮如秋。夏有瘴气。妇人裸体，惟腰围一布。其
他风俗类满剌加。篡弑后易国名曰“哑齐。”

《明？一统志》